b'\n_START_ARTICLE_\nHerbert Drury\n_START_SECTION_\nKlubska kariera\n_START_PARAGRAPH_\nDrury se je leta 1916 pridru\xc5\xbeil mo\xc5\xa1tvu Pittsburgh Yellow Jackets, ki je igralo v ligi United States Amateur Hockey Association. Od 1918/19 je bil vpoklican v voja\xc5\xa1ko slu\xc5\xbebo, s katere se ni vrnil v hokej na ledu do leta 1921. Nadaljeval je z igranjem v ligi USAHA, dokler ni leta 1925 kot prosti igralec podpisal pogodbe z NHL mo\xc5\xa1tvom Pittsburgh Pirates. V mo\xc5\xa1tvu je igral vseh pet sezon, ki jih je mo\xc5\xa1tvo odigralo v ligi NHL._NEWLINE_Leta 1930 se je preselil z mo\xc5\xa1tvom v Filadelfijo. Ob selitvi se je mo\xc5\xa1tvo preimenovalo v Philadelphia Quakers. Klub je po sezoni 1930/31 prenehal z delovanjem in kasneje razpadel. Po sezoni je Drury kon\xc4\x8dal kariero.\n_START_SECTION_\nReprezentan\xc4\x8dna kariera\n_START_PARAGRAPH_\n\xc4\x8ceprav se je rodil v Kanadi, je bil Drury najbolje poznan po igranju za ameri\xc5\xa1ko reprezentanco na Poletnih olimpijskih igrah 1920 in Zimskih olimpijskih igrah 1924. Obakrat je osvojil srebrno medaljo. Leta 1924 je na 5 tekmah zabele\xc5\xbeil neverjetnih 22 zadetkov in 3 podaje. Po zmagi nad \xc5\xa0vedsko z 20-0 in porazu proti Kanadi z 1-6 je z reprezentanco osvojil srebrno medaljo. Na tekmi za zlato medaljo proti Kanadi (1-6) je Drury dosegel edini gol za Ameri\xc4\x8dane.\n_START_SECTION_\nKasnej\xc5\xa1e \xc5\xbeivljenje\n_START_PARAGRAPH_\nPo upokojitvi od profesionalnega igranja hokeja na ledu je Drury postal vodovodar v Pittsburghu._NEWLINE_Umrl je leta 1965 v starosti 70 let zaradi nepojasnjenega vzroka. Pokopan je na pokopali\xc5\xa1\xc4\x8du Calvary Cemetery, Pittsburgh.'